钦定古今图书集成/方舆汇编/职方典/第1044卷 > 《游雁湖二首》王翰
## 钦定古今图书集成/方舆汇编/职方典/第1044卷 > 《游雁湖二首》王翰

雁去湖空野水深，秋风吹客上遥岑。丹枫尽逐孤臣
泪，黄菊空怜处士心。雨后诸峰浮夕照，霜前一叶送
寒阴。停车欲问当年事，尺素何由到“上林。”

又

江海风波浩不收，却来此地驻清游。上方楼阁通三
岛，别墅烟霞卜一丘。书断雁归沙塞远，丹成龙去鼎
湖秋。悠悠此意凭谁问，陈迹空馀万古愁。